CELEX: 32009R1173
Language: mt
Date: 2009-11-30 00:00:00
Title: Regolament tal-Kummissjoni (KE) Nru 1173/2009 tat- 30 ta’ Novembru 2009 li jistabbilixxi ċ-ċentri ta’ intervent għall-qamħ durum u għar-ross

1.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 314/48
            
         REGOLAMENT TAL-KUMMISSJONI (KE) Nru 1173/2009
   tat-30 ta’ Novembru 2009
   li jistabbilixxi ċ-ċentri ta’ intervent għall-qamħ durum u għar-ross
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikolari l-Artikolu 41 tiegħu, b’rabta mal-Artikolu 4 tiegħu,
   Billi:
   
               (1)
            
            
               Il-Kummissjoni għandha tistabbilixxi ċentri ta’ intervent fl-Istati Membri li jissodisfaw il-kundizzjonijiet minimi stipulati fl-Artikolu 2 tar-Regolament (KE) Nru 670/2009 tal-24 ta’ Lulju 2009 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 1234/2007 f’dak li jirrigwarda l-intervent pubbliku permezz ta’ sejħa għall-offerti għax-xiri ta’ qamħ durum jew ta’ ross paddy (2).
            
         
               (2)
            
            
               Skont l-Artikolu 23(1) tar-Regolament (KE) Nru 670/2009, l-Istati Membri għandhom jibagħtu lis-servizzi tal-Kummissjoni l-lista taċ-ċentri ta’ intervent għad-deżinjazzjoni effettiva tagħhom kif ukoll il-lista tal-postijiet tal-ħżin ta’ dawn iċ-ċentri li huma jqisu li jissodisfaw il-kundizzjonijiet minimi mitluba mir-Regolament Komunitarju.
            
         
               (3)
            
            
               Sabiex ikun assigurat it-tħaddim tajjeb tal-iskema ta’ intervent pubbliku, il-Kummissjoni għandha tistabbilixxi ċentri ta’ intervent skont il-pożizzjoni ġeografika tagħhom u għandha tippubblika lista tal-postijiet tal-ħżin tagħhom bl-informazzjoni neċessarja kollha għall-operaturi kkonċernati mill-intervent pubbliku.
            
         
               (4)
            
            
               Minħabba l-emendi frekwenti li jistgħu jsiru f’dan ir-rigward, u fl-interess tal-amministrazzjoni tajba tal-iskema tal-intervent, il-Kummissjoni għandha tpoġġi għad-dispożizzjoni tal-operaturi informazzjoni aġġornata u tipprovdi f’dan ir-rigward l-ewwel pubblikazzjoni bl-elementi ddettaljati tal-lista tal-postijiet tal-ħżin f’Il-Ġurnal Uffiċjali tal-Unjoni Ewropea (Serje C) u informazzjoni aġġornata skont l-Artikolu 23(3) tar-Regolament (KE) Nru 670/2009 b’kull mezz tekniku xieraq permezz tas-sistemi tal-informazzjoni stabbiliti mill-Kummissjoni, inkluż permezz tal-pubblikazzjoni fuq l-Internet.
            
         
               (5)
            
            
               Il-miżuri pprovduti f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
            
         ADDOTTAT DAN IR-REGOLAMENT:
   Artikolu 1
   Iċ-ċentri ta’ intervent imsemmija fl-Artikolu 2 tar-Regolament (KE) Nru 670/2009 għandhom ikunu dawk elenkati fl-Anness għal dan ir-Regolament.
   L-operaturi għandhom ikunu mgħarrfa dwar l-indirizzi tal-postijiet tal-ħżin taċ-ċentri ta’ intervent u dwar l-informazzjoni ddettaljata relatata ma’ dawn il-lokalitajiet, permezz ta’ Komunikazzjoni tal-Kummissjoni f’Il-Ġurnal Uffiċjali tal-Unjoni Ewropea (Serje C).
   L-emendi u l-aġġornament ta’ din l-informazzjoni għandhom isiru skont l-Artikolu 23(3) tar-Regolament (KE) Nru 670/2009.
   Artikolu 2
   Dan ir-Regolament għandu jidħol fis-seħħ fit-tielet ġurnata wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-30 ta’ Novembru 2009.
      
         
            Għall-Kummissjoni
         
         Mariann Fischer BOEL
         
            Membru tal-Kummissjoni
         
      
   
   
      (1)  ĠU L 299, 16.11.2007, p. 1.
   
      (2)  ĠU L 194, 25.7.2009, p. 22.
   
      ANNESS
      
         A:   Ċentri ta’ intervent għall-qamħ durum
      
      IL-GREĊJA
      Θράκη
      Ανατολική Μακεδονία
      Κεντρική Μακεδονία
      Κεντρική Ελλάδα
      Στερεά Ελλάδα
      SPANJA
      Cadiz
      Cordoba
      Sevilla
      Huesca
      Teruel
      Zaragoza
      Burgos
      Palencia
      Salamanca
      Soria
      Valladolid
      Zamora
      Albacete
      Ciudad real
      Cuenca
      Guadalajara
      Badajoz
      Caceres
      Navarra
      FRANZA
      Le Pouzin
      Castelnaudary
      Angouleme
      Moulins-sur-Yevre
      Orgeres en Beauce
      Saint Sauveur
      Toury
      Voves
      Fourques
      Aigues-Mortes
      Baziege
      Lespinasse
      Sainte Christie
      L’Isle Jourdain
      Sete
      Issoudun
      La Ville aux Dames
      Mer
      Artenay
      La Creche
      Lavaur
      Beaumont de Lomagne
      Fontenay le Comte
      IL-PORTUGALL
      Beja
      
         B:   Ċentri ta’ intervent għar-ross
      
      IL-BULGARIJA
      Plovdiv
      IL-GREĊJA
      Κεντρική Ελλάδα
      Μακεδονία
      SPANJA
      Cadiz
      Cordoba
      Sevilla
      Zaragoza
      Albacete
      Ciudad Real
      Cuenca
      Lerida
      Badajoz
      Caceres
      Navarra
      FRANZA
      Arles
      Fourques
      Aigues-Mortes
      L-ITALJA
      Piemonte
      IL-PORTUGALL
      Beja